Sayón

O sayón (u sayona si ye muller) yera un oficial subalterno de l'administración de chusticia que yera a lo servicio d'o zabalmedina. 
En os actos solemnes precedeban a lo zabalmedina portiando dos tochos de dos palmos y meyo de longaria con as armas reals pintadas en éls.

Seguntes as ordinazions de Zaragoza de 1414 yeran cinco y s'encargaban de citar a las partis a chudicio, de notificar mandamientos y de fer execucions que no estasen sentencias corporals ya que d'istas s'encargaba o clamau executor de penas. María Isabel Falcón Pérez: Ordinaciones reales otorgadas a la ciudad de Zaragoza en el siglo XV: De Fernando I a Fernando II, Institución Fernando el Católico, 2010, ISBN 978-84-9911-077-6 p.29

 Etimolochía 
A parola sayón procede d'o latín "sagio" y este a la suya vegada d'o verbo chermanico "sagjan" (notificar).

 Referencias 

Categoría:Institucions d'a Corona d'Aragón